ΜΙΑ ΠΡΩΤΟΤΥΠΗ ΣΕΙΡΑ ΑΝΙΜΕ ΤΟΥ NETFLIX
ΤΟ ΟΠΛΟ ΤΗΣ ΑΪΣΕΛ
Τζακ...
Τζακ!
Τι σκεφτόσουν;
Τι έγινε;
Παραλίγο να σε σκοτώσει ο Κιρτάς.
Να με σκοτώσει;
Πώς;
Μα δεν ήμουν εκεί.
Το σώμα μου...
Ο Κιρτάς σκοτώνει με το βλέμμα, Τζακ.
Αν μπει στο μυαλό σου, τελείωσες.
Ευτυχώς που σε φέραμε πίσω εγκαίρως.
Οι εχθροί μας εξολόθρευσαν τις δύο πιο ισχυρές φυλές του Ιδούν σε μία μέρα.
Κι εσύ νομίζεις ότι μπορείς να τα βάλεις μαζί τους μόνος σου;
Συγγνώμη...
Ήθελα απλώς να βοηθήσω.
Ήθελα να φανώ κάπως χρήσιμος.
Εντάξει. Θα μπορούσε να 'ταν χειρότερα.
Πολύ χειρότερα.
Θα μπορούσε να 'χει έρθει ο Κιρτάς στο Λιμπάντ μέσω του μυαλού σου
και δεν θα ήμασταν πια ασφαλείς.
Δεν το ήξερα!
Συγγνώμη, φέρθηκα πολύ ανόητα.
Το καταλάβαμε. Πήγαινε τώρα στο δωμάτιό σου.
Προσπάθησε να ξεκουραστείς.
Θα σε πονάει σίγουρα το κεφάλι σου.
Λοιπόν...
είδες τον Κιρτάς;
Τι έκανε;
Δεν είμαι σίγουρος.
Κοιτούσαν με τον Έλριον ένα βιβλίο γραμμένο στα ιδουνικά.
Είχες δίκιο, είναι...
Μπορεί να μην ήταν σημαντικό,
αλλά δεν νομίζω να κάνει τίποτα τυχαίο ο Κιρτάς.
Ήταν σ' ένα μέρος...
Δεν ξέρω πώς να το περιγράψω.
-Αν είχα κάτι για να ζωγραφίσω... -Περίμενε.
Ορίστε.
Ήταν... ένα περίεργο κτήριο.
-Τζακ, ζωγραφίζεις πολύ ωραία. -Ζωγραφίζω από μικρός.
Έτοιμο.
Σου θυμίζει τίποτα;
Όχι, αλλά δεν θα 'ναι δύσκολο να το βρούμε στο ίντερνετ.
Θα το ψάξω εγώ.
Θα 'πρεπε να ξεκουράζεσαι στο δωμάτιό σου.
Δεν είμαι κουρασμένος.
Θα 'πρεπε.
Προπονείσαι σκληρά τελευταία.
Πρέπει να βελτιωθώ πολύ ακόμα.
Μαθαίνεις πολύ γρήγορα.
Ναι...
Αλλά μάταια!
Ξέρω τι θα πεις. "Δεν είσαι έτοιμος, για να συμμετάσχεις στην Αντίσταση".
Ξέρεις κάτι; Δεν θα είμαι ποτέ.
Αυτό δεν είναι αλήθεια, Τζακ.
Είσαι ο καλύτερος μαθητής που είχα ποτέ.
-Με κοροϊδεύεις; -Καθόλου.
Έχω προπονήσει πολλούς νεαρούς στο βασίλειό μου
και κανένας δεν προόδευσε τόσο γρήγορα.
Γιατί δεν μου το 'πες νωρίτερα;
Γιατί πρέπει να μάθεις να έχεις υπομονή
και να σκέφτεσαι πού και πού.
Αλλά είναι κάτι που δεν μ' αρέσει σ' εσένα, Τζακ.
Αυτό το μίσος που σε τυφλώνει και σε οδηγεί σε απερισκεψίες...
Όπως το να κατασκοπεύσεις τον Κιρτάς μέσω της Ψυχής.
Ήθελα απλώς να φανώ χρήσιμος.
Είσαι ήδη, Τζακ, αλλά έχεις εμμονή με τον Κιρτάς.
Την επόμενη φορά, μπορεί να εκμεταλλευτεί την απερισκεψία σου και να σε σκοτώσει.
Δεν θέλω να χάσω τον σπουδαίο πολεμιστή που ξέρω ότι θα γίνεις,
ούτε τον φίλο που έχεις ήδη γίνει για μένα.
Το ξέρω ότι έκανα λάθος,
μα σου υπόσχομαι ότι δεν θα σε ξαναπογοητεύσω.
Το ξέρω, μικρέ.
Όλοι κάνουμε λάθη.
Βασίζομαι σ' εσένα. Ξέρω ότι δεν θα με απογοητεύσεις.
ΑΝΑΖΗΤΗΣΗ ΕΙΚΟΝΑΣ
ΠΑΡΟΜΟΙΕΣ ΕΙΚΟΝΕΣ
ΒΡΕΤΑΝΙΚΗ ΒΙΒΛΙΟΘΗΚΗ
Γεια, φαίνεσαι καλύτερα.
Μίλησες με τον Άλσαν; Σ' έψαχνε.
Ναι, και έχει δίκιο.
Είμαι πολύ παρορμητικός και απερίσκεπτος και παραλίγο να με σκοτώσουν.
Εντάξει, ησύχασε.
Πρέπει να μάθεις να σκέφτεσαι λίγο περισσότερο.
Αυτό, όμως, δεν μαθαίνεται στην προπόνηση.
Θα με βοηθήσεις;
Τι;
Είσαι πολύ πιο λογική από μένα. Θα μου 'καναν καλό οι συμβουλές σου.
Εντάξει.
Μα δεν θα παραπονιέσαι αν ανακατεύομαι στις δουλειές σου, ναι;
Σύμφωνοι.
Σ' ευχαριστώ για όλα, Βικτόρια. Είσαι σπουδαία φίλη.
Τζακ, πρέπει να το δεις αυτό.
-Το βρήκες; -Νομίζω πως ναι.
Αυτό που ζωγράφισες δεν είναι;
Ναι! Αυτό είναι. Το είδα μέσω της Ψυχής.
Ξέρεις ποιο μέρος είναι;
Είναι η Βρετανική Βιβλιοθήκη του Λονδίνου!
Στο όραμά μου, ο Κιρτάς κρατούσε ένα βιβλίο.
Λες να το πήρε από κει;
Μπορεί.
Κοίτα δω.
Πείτε μας για την έρευνά σας, κε Πάρελ.
Τι μπορείτε να μας πείτε για τη νέα σας ανακάλυψη;
Είναι τόσο περίπλοκη όσο λέγεται;
Αυτό το βιβλίο βρέθηκε μέσα σ' ένα βάζο...
κατά τη διάρκεια μιας αρχαιολογικής ανασκαφής.
Είναι γραμμένο σε μια γλώσσα εντελώς άγνωστη σ' εμάς,
μα προσπαθούμε να το αποκρυπτογραφήσουμε.
Αυτός είναι ο Πίτερ Πάρελ,
ένας ειδικός σε αρχαίες γλώσσες στη Βρετανική Βιβλιοθήκη.
Κι αυτό είναι το βιβλίο που είδα.
Μπορείς να το μεγεθύνεις;
Τι;
Αγία Ίριαλ!
Καταλαβαίνεις τι λέει;
Μπορεί να είναι το Βιβλίο της Τρίτης Εποχής.
Κι αν είναι έτσι, αυτό που ανακαλύψατε είναι πολύ σημαντικό.
Γιατί; Τι είναι η Τρίτη Εποχή;
Εποχή κατά την οποία απαγορευόταν η μαγεία στο Ιδούν.
Οι ιερείς έλεγαν ότι η μαγεία ήταν έργο του Έβδομου, του σκοτεινού θεού.
Κυνηγούσαν τους μάγους, τους φυλάκιζαν και τους εκτελούσαν.
Μερικοί κατάφεραν να το σκάσουν σε άλλους κόσμους, όπως η Γη.
Ήρθαν, όμως, και στο Λιμπάντ.
Έχτισαν αυτό το σπίτι κι ήταν οι πρώτοι που ήρθαν σ' επαφή με την Ψυχή.
Έφεραν πολλά μαγικά αντικείμενα απ' το Ιδούν, για να τα προστατεύσουν.
Μεταξύ αυτών...
Το όπλο της Άισελ;
Ναι, ακριβώς.
Μα το όπλο δεν είναι στο Λιμπάντ. Τι απέγινε;
Δεν ξέρουμε.
Ωστόσο, εκείνοι οι μάγοι έγραψαν όλες τους τις εμπειρίες σ' ένα ημερολόγιο.
Φυσικά! Το Βιβλίο της Τρίτης Εποχής.
Δεν καταλαβαίνω, όμως, γιατί το θέλει ο Κιρτάς.
Και μάλιστα, το όπλο είναι...
Όχι. Δεν μπορεί!
Τι συμβαίνει;
Αν ανακαλύψει πώς χρησιμοποιείται,
το όπλο μπορεί να τον οδηγήσει στη Λουνάρις.
Όχι!
Στη Λουνάρις; Ποια είναι αυτή;
Πρέπει να βρούμε αυτό το βιβλίο το συντομότερο δυνατόν.
Τζακ και Βικτόρια, θα 'ρθετε μαζί μας.
Μπορώ να πάρω ένα όπλο;
Δεν χρειάζεται. Δεν θα πολεμήσουμε, θα κάνουμε έρευνα.
ΚΑΦΕΣ
Πρόσεχε!
Μπάσταρδε γιε του Έβδομου, παλιάνθρωπε, φίδι!
Παραλίγο να με σκοτώσεις! Γιατί δεν κοιτάς πού πας;
Συγγνώμη, αλλά εσύ είχες κόκκινο φανάρι.
Φανάρι; Για τι πράγμα μιλάς;
Τα χρωματιστά φώτα ρυθμίζουν την κυκλοφορία, Άλσαν.
Το 'χουμε ξανασυζητήσει.
Αλήθεια είστε εδώ δύο χρόνια τώρα;
Περιμένεις ν' ανησυχώ για χρωματιστά φώτα ενώ ο κόσμος μου κινδυνεύει;
Σκέψου το ως εξής:
δεν επιβίωσες της εισβολής των σεκ
για να σε πατήσει αμάξι επειδή δεν πρόσεξες το φανάρι.
Βλέπεις; Τώρα μπορούμε να περάσουμε.
Πάμε.
ΒΡΕΤΑΝΙΚΗ ΒΙΒΛΙΟΘΗΚΗ
Λοιπόν; Και τώρα;
-Τι θα κάνουμε; -Κοιτάξτε.
Υπάρχει μια αίθουσα ανάγνωσης σπάνιων χειρογράφων.
Μπορούμε να ρωτήσουμε εκεί.
Ωραία.
Πηγαίνετε σ' εκείνη την αίθουσα να δείτε τι θ' ανακαλύψετε.
Ο Σάιλ κι εγώ θα ψάξουμε το γραφείο του Πάρελ.
Θα ξαναβρεθούμε μετά εδώ. Κατανοητό;
Ψάξαμε το βιβλίο παντού και δεν το βρίσκουμε.
Εξαφανίστηκαν κι όλα τα ηλεκτρονικά αντίγραφα που είχαμε στη βιβλιοθήκη.
Πώς έγινε αυτό;
Προέκυψε ηλεκτρονικό σφάλμα;
Έχω ένα αντίγραφο στο σπίτι. Σας το φέρνω αμέσως.
Γρήγορα, κε Πάρελ.
Αν δεν εμφανιστεί το βιβλίο, θα καλέσουμε την αστυνομία.
Ποιοι είστε;
Πώς μπήκατε στο σπίτι μου;
Μη μιλάς!
Εμείς κάνουμε τις ερωτήσεις.
Θέλουμε όλα τα αντίγραφα του βιβλίου.
Τα αντίγραφα; Δεν ξέρω για τι πράγμα…
Υπάρχει ένα αντίγραφο στον υπολογιστή, αλλά είμαι σίγουρος ότι δεν είναι το μόνο.
Έχω μια ιδέα.
Πώς έπεισες τη βιβλιοθηκάριο να σου πει τόσα πράγματα;
Της είπα ότι θέλω να γίνω βιβλιοθηκάριος όταν μεγαλώσω.
Και ξέρεις κάτι;
Είναι πιθανό να έσωσαν οι υπολογιστές το Βιβλίο της Τρίτης Εποχής,
γιατί φτιάχνουν ηλεκτρονικά αντίγραφα όλων των παλιών βιβλίων.
Ίσως το αποκρυπτογραφήσουμε πριν τον Κιρτάς!
Φοβάμαι πως όχι, Βικτόρια.
Εξαφανίστηκαν και το χειρόγραφο και όλα τα ηλεκτρονικά αντίγραφα.
Ο Κιρτάς ήταν πολύ διεξοδικός.
Ξέρουμε ότι ο Πάρελ έχει ένα αντίγραφο στο σπίτι του.
Πάμε να το βρούμε.
Μα δεν ξέρουμε πού μένει.
Μην ξεχνάς ότι ένας μάγος έχει τα κόλπα του.
ΠΙΤΕΡ ΠΑΡΕΛ
Το ψάχνεις στο ίντερνετ. Σιγά το κόλπο!
Εσύ, όμως, δεν το σκέφτηκες.
Το βρήκα!
Είναι πολύ ακατάστατος.
Τίποτα, δεν βρίσκω τίποτα.
Μπορεί να ήρθε ήδη εδώ ο Κιρτάς και να τα 'κανε όλα άνω κάτω.
Αν ήρθε εδώ, σε διαβεβαιώνω ότι τα άφησε όλα όπως τα βρήκε.
Τίποτα.
Λες κι ο Πάρελ δεν είδε ποτέ το Βιβλίο της Τρίτης Εποχής.
Πολύ περίεργα όλα αυτά.
Πού είναι ο Πίτερ Πάρελ;
Και γιατί δεν βρίσκουμε το βιβλίο στον υπολογιστή του;
Γιατί, μάλλον, μας πρόλαβε πάλι ο Κιρτάς.
Ας συνεχίσουμε το ψάξιμο.
Μπορεί ο Πάρελ να μην είχε αντίγραφο στον υπολογιστή του,
αλλά κάπου θα υπάρχει ένα αντίγραφο.
Κοιτάξτε αυτό. Μπορεί αυτό που ψάχνουμε να 'ναι εδώ μέσα.
Αποκλείεται να 'μαστε τόσο τυχεροί.
Δεν χάνουμε να δοκιμάσουμε.
Τι ακριβώς είναι αυτό;
Χρησιμοποιείται για αποθήκευση πληροφοριών.
Και χωράει το Βιβλίο της Τρίτης Εποχής σε κάτι τόσο μικρό;
ΠΑΛΙΟ ΒΙΒΛΙΟ
Ναι, το βρήκαμε! Είναι το Βιβλίο της Τρίτης Εποχής.
Πώς γίνεται να μην το βρήκε ο Κιρτάς;
Γιατί δεν είναι ακριβώς αυτό που φαίνεται.
Πολύ ωραία, το 'χουμε. Ας γυρίσουμε σπίτι.
Δεν υπάρχει αμφιβολία.
Είναι μια αρχαία παραλλαγή των μυστικών ιδουνικών.
Αναγνωρίζεις αυτά τα σύμβολα;
Μερικά, αλλά τα περισσότερα είναι διαφορετικά απ' αυτά που μου 'χεις μάθει.
Ούτε εγώ τα πάω καλά με τα αρχαία βιβλία.
Πάμε για προπόνηση;
Πάμε.
Θα 'ναι πιο χρήσιμο να φρεσκάρεις τις γνώσεις σου στην ιστορία.
Η Δεύτερη Εποχή ξεκίνησε με την άνοδο του αυτοκράτορα Ταλμάνον στην εξουσία,
ενός μάγου που υπερίσχυσε των άλλων
χάρη στη δύναμη του Ματιού του Φιδιού.
Τα σεκ νίκησαν τους δράκους και τους έδιωξαν απ' τον κόσμο.
Κι άρχισε μια σκοτεινή εποχή στο Ιδούν.
Οι μονόκεροι αποφάσισαν να παρέμβουν και διάλεξαν την Άισελ,
μια νεαρή κοπέλα απ' το δάσος του Άουα.
Ο μονόκερος δεν της έδωσε το χάρισμα της μαγείας,
γιατί δεν ήθελε να καταπνίξει ο Ταλμάνον τη θέλησή της.
Η παρουσία του, όμως, ήταν αρκετή για να τη μετατρέψει σε ημιμάγισσα.
Οι μονόκεροι έφτιαξαν ένα όπλο για εκείνη και του έδωσαν τη δύναμή τους.
Με το όπλο κι έναν μικρό επαναστατικό στρατό,
η Άισελ νίκησε όλους τους υπαρχηγούς του Ταλμάνον
κι έφτασε μέχρι τον ίδιο τον αυτοκράτορα.
Η Άισελ τον νίκησε,
του πήρε το Μάτι του Φιδιού
κι απελευθέρωσε τους μάγους απ' τη σκλαβιά.
Οι δράκοι επέστρεψαν απ' την εξορία κι εκδίωξαν τα σεκ,
καταδικάζοντάς τα να περιπλανώνται στα όρια του κόσμου για μια αιωνιότητα.
Η ειρήνη επέστρεψε στο Ιδούν, αλλά η Άισελ δεν επέζησε της μάχης.
Η Κόρη του Άουα έδωσε τη ζωή της για τον αγώνα
κι έμεινε για πάντα στις καρδιές αυτών που τη γνώρισαν.
Αυτή η ιστορία έχει πολύ λυπητερό τέλος, έτσι δεν είναι;
Συμβαίνει κάτι;
Δεν βγάζει νόημα.
Ναι, αναφέρει το όπλο, αλλά η πρόταση φαίνεται ημιτελής.
"Αναθέσαμε στους γιους της Κας Ταρ
να κρύψουν το όπλο απ' αυτούς που το έψαχναν.
Και το μέρος που επιλέχθηκε ήταν αυτό".
-Τι άλλο λέει; -Τίποτα άλλο.
Μόνο λέξεις που δεν βγάζουν νόημα σε καμία απ' τις παραλλαγές των ιδουνικών που ξέρω.
Μήπως είναι το όνομα κάποιου μέρους;
Για να δω.
"Ταρκάντι αλάις ταντέμ"...
"Αλάις ταντίν", Βικτόρια.
"Ταρκάντι αλάις ταντίν βαλερέα κον".
Πρόσεχε.
Το όπλο είναι…
στην Αφρική;
Πέθανες.
Μπράβο, Τζακ.
Παιδιά, είχαμε δίκιο! Το βιβλίο μιλάει για το όπλο της Άισελ.
Και περιλαμβάνει ένα ξόρκι εντοπισμού.
Επιτέλους.
Είθε να σε προστατεύουν πάντα οι έξι θεοί!
Είμαι ο Άλσαν,
γιος του βασιλιά Μπρουν και κληρονόμος του θρόνου του Βάνισαρ.
Θέλουμε να σου κάνουμε μερικές ερωτήσεις.
Με λένε Κοπτ.
Οι πρόγονοί μου έφυγαν απ' το Ιδούν την Τρίτη Εποχή, αλλά κάποιοι έμειναν.
Μια αποικία γιαν στη Γη;
Πώς είναι δυνατόν να μη σας ανακάλυψε κανείς;
Οι άνθρωποι μας θεωρούν δαίμονες.
Έμεινα μόνο εγώ κι ο χρόνος μου τελειώνει. Είχαμε μια αποστολή να εκτελέσουμε.
Να προστατεύετε το όπλο της Άισελ, σωστά;
Αν πέσει σε λάθος χέρια...
Πρέπει να το πάμε σε ασφαλές μέρος πριν το βρει ο Κιρτάς.
Γιατί να το δώσω σ' εσάς;
Περίμενε.
Η φυλή του προστατεύει το όπλο εδώ και πολλές γενιές.
Δεν θα το δώσει στον πρώτο τυχόντα που το ζητάει.
Το καταλαβαίνω,
αλλά τουλάχιστον επίτρεψέ μας να το δούμε.
Ναι, αλλά εδώ και τόσους αιώνες κανείς δεν έχει μπορέσει να το αγγίξει.
Περίμενε μια στιγμή.
Τι συμβαίνει;
Υπάρχει κάτι κακό εκεί μέσα, δεν το νιώθεις;
Νομίζω ότι το γιαν μάς είπε ψέματα.
Περιμένετε! Είναι παγίδα!
Άλσαν!
Τι συμβαίνει;
Δεν ξέρω αν είναι εδώ το όπλο, αλλά ο Κιρτάς έφτασε πριν από μας.
Τι;
Το γιαν τον άφησε να μπει.
-Όχι! -Άλσαν! Όχι! Άλσαν!
-Άφησέ τον, αλλιώς... -Σε προκαλεί. Μην πέφτεις στην παγίδα του.
-Άσε με! -Όχι!
Όχι, Τζακ!
Δεν είχες καμία ελπίδα.
Τι συμβαίνει εδώ;
Εγώ... Δεν ξέρω πώς το 'κανα!
Έχουμε το όπλο!
Κι εγώ έχω τον πρίγκιπά σας.
Είστε διατεθειμένοι να κάνετε μια ανταλλαγή;
Δεν μπορείς να το χρησιμοποιήσεις, σωστά;
Γιατί εσείς δεν είστε ημιμάγοι, ενώ εγώ είμαι.
Το όπλο απάντησε στο κάλεσμά της.
Οπότε τώρα είναι δικό της.
Αυτό διορθώνεται.
Συμπεριλάβετε την κοπέλα στην ανταλλαγή
και θα σώσετε τη ζωή του Άλσαν.
Απελευθέρωσε πρώτα τον Άλσαν, κι εγώ...
θα 'ρθω μαζί σου.
Μην τον ακούς.
Είναι παγίδα. Αν τον πλησιάσεις, θα σε σκοτώσει.
Δεν είναι έτσι.
Δεν κινδυνεύει. Τη χρειάζομαι, για να χρησιμοποιεί το όπλο.
Γι' αυτό, λοιπόν, αποφασίστε.
Δεν έχω κι όλη τη μέρα.
Ούτε κι ο Άλσαν.